《早梅芳》
明代·吴洪

柳将眠，桃欲笑，又是清明到。玉河冰泮，无数金鱼弄池藻。

联车河壁软，并马丝鞭袅。喜凤城丽景，游览趁春晓。

望瀛洲，纷翠葆，花满琼华岛。玉睷西去，金碧觚棱耸云表。

散衙常过午，下直须归早。更相期，提壶同藉草。

作者简介：（1448—1525）苏州府吴江人，字禹畴，号立斋。成化十一年进士。授南京刑部主事。历广东副使，福建按察使。厘剔奸弊，矫矫有风节。正德时官南京刑部尚书，忤刘瑾，致仕归。